作者：葛长庚
词牌/韵律：沁园春

paragraphs: 嫩雨如尘，娇云似织，未肯便晴。
见海棠花下，飞来双燕，垂杨深处，啼断孤莺。
绿砌苔香，红桥水暖，笑拈吟髭行复行。
幽寻懒、就半窗残睡，一枕初醒。
消凝。
次第清明。
渺南北东西草又青。
念镜中勋业，韶光冉冉，尊前今古，银发星星。
青鸟无凭，丹霄有约，独倚东风无限情。
谁知有，这春山万点，杜宇千声。